钦定古今图书集成/理学汇编/经籍典/第174卷 > 宋
## 钦定古今图书集成/理学汇编/经籍典/第174卷 > 宋

子姓，公爵。周二王后，出自商王。帝乙之长庶子启，食
采于微，谓之微子。纣为不道，微子抱祭器以奔周。武
王诛纣，立其子武庚。武庚以三监畔，成王诛之，中分
其地，封微子为宋公，以奉汤祀，礼乐车服，悉如商旧，
作宾王家，其地应天府睢阳是也。其后数世，孙穆公
和之七年，鲁隐公立。景公三十六年，西狩获麟。后六
世二百七年，而齐、魏、楚共灭其国。